
אגרת יו"ר מרץ 2004

שלום לחברים,

נפתח בהודעה חשובה :
אביהו בן נון העלה רעיון לשחזר את מסעה של חטיבת הנגב של הפלמ"ח במבצע עובדה לאילת, ברכבי שטח. אביהו ביקש ממני שאנחנו נשחזר את פעילות הכח האוירי שליווה את השיירה ב- 1949 ואף נחת לידה עם אספקה. כמובן שנתתי את הסכמתי שאגודת התעופה תבצע את הגיחות שעשתה טייסת הנגב בזמנו. אביהו אמר לי שמישהו יתקשר אלי בעניין.

צדק! ולפני כמה התקשר אלי האחראי על הארוע ומתברר שמבצע מתוכנן לשבת ה- 27/3/04.

בקיצור !! CRESH  PROGRAM
ובכן מדובר במטס לאורך הנתיב של החטיבה כולל נחיתה על ידם. הנחיתה תתבצע במנחת העפר של המישר על ידי חולית ההנחתה של האגודה!

בקיצור – מטס הסטורי !!  חד פעמי !!

פעם ראשונה שמטוסינו ינחתו במנחת עפר ופעם ראשונה שינחיתו אותנו חברי אגודה המשמשים כחולית הנחתה הכל על פי האישור שקיבלנו ממנהל התעופה!!  פעם ראשונה שרמי שדה מארגן מטס ופעם ראשונה שיעל רוזן  כותבת תדריך למטס של האגודה !! פעם ראשונה שמפקד חיל האוויר ( מיל.)  טס יחד עימנו ומשתתף במטס של האגודה !!

נראה לי שהקדנציה של הוועד החדש נפתחת כראוי, לא? 

נרשמו למטס כ 14 מטוסים ומי שרוצה להצטרף עדיין יכול . אביהו ובניו יצטרפו אלינו ויטוסו איתנו במטוסים שלנו כחלק מהכח האווירי. התדריך למטס יערך ביום שישי בשעה 13:30 ברחבת שחף לפני מפגש שישי באגודה. נוכחות בתדריך חובה לפחות לטיס אחד מכל מטוס.

תדריך בכתב מפורסם באתר שלנו באינטרנט ויומצא בדואל לכל משתתף על פי בקשתו.

את האגרת הזו אני מוציא רק כעת הואיל והמתנתי מעט שהאבק  שעשה מי שעשה ישקע וניתן יהיה להמשיך בעינינו .ובכן , ראשית אני רוצה להודות לכל החברים שבחרו בי  לועד ולחברי הועד החדש שבחרו בי כיו"ר לקדנציה נוספת . 

פרישתו  המיותרת אך הרעשנית משהו של ניצן פתחה את הדלת בפני משה אקלר להכנס לועד. נכון שאקלר קיבל אותו מספר קולות כמו אייל מוכתר אך אייל נתן את הסכמתו לכך שאקלר יכנס. אקלר הינו חבר הוועד היחיד שברשותו מטוס פרטי והיה חשוב לי שבאגודה של בעלי מטוסים יהיה לפחות אחד כזה. אייל ימשיך לפעול כחבר בוועדת הבטיחות ואני בטוח שעוד יגיע זמנו לכהן כחבר ועד.

כידוע לכם פעילות האגודה בשנתיים האחרונות מתבצעת באמצעות הוועדות השונות. כל חבר אגודה  המעונין  לקחת חלק בארגון הפעילות  יכול לבקש להצטרף לועדה כזו או אחרת .

רשימת חברי הועד  ותחומי עיסוקם ופעילי הועדות התפרסמה באתר של האגודה והיא מצורפת גם לדוח זה. החברים מוזמנים לפנות אליהם באופן אישי לפי הצורך.

מה עוד חדש?

עופר קוטלש מתחתן !! מזל טוב לעופר ובחירת ליבו! שיהיה לך רק טוב!

אחרי שהשמחה תגמר, עופר, יש לך קצת עבודה לעשות בוועדת הארועים ….

חוץ מזה  אנחנו ממשיכים בפעילות שלנו כרגיל.. רק יותר.

ביום 20.3.04 ביצעו חברי האגודה הפעילים במסגרת  טייסת 10 מטס הצדעה לטובת רשות הגנים והתקבלו בצורה יוצאת מהכלל.  זהו מבצע  מוצלח נוסף בדברי ימי האגודה והוא חשוב במיוחד בימים אילו  בהם נאבקת הטייסת נגד חורשי רעה המנסים להצר את צעדיה בקטע של ההתנדבות לטובת המשטרה. אנו לא ניתן לשום גורם להרוס פעילות חשובה זו ונאבק ככל שרק נוכל על מנת להמשיך וטוס במסגרת המשמר האזרחי המוטס לרווחת אזרחי המדינה ולתפארת האגודה וחבריה הפעילים בטייסת 10 !!

יגאל ודרור עסוקים מעל הראש בארגון ה –  FLY IN הבין לאומי בחודש מאי 2004 . 4 טייסים מגרמניה כבר הבטיחו את השתתפותם ושילמו ! אני מאד מקווה שהבלגן האחרון עם השיך יסין הזה לא יפגע בכמות האורחים שיגיעו למטס.

יגאל ממשיך לטעון שעוד מעט יהיה אתר חדש לאגודה. ככה הוא מסביר למה האתר הקיים לא מעודכן ומופיעים בו פרסומים דחופים על מה שכבר חלף ועבר מן העולם.

נראה לי שכל עזרה  בנושא תתקבל בברכה ומי שמבין בזה מוזמן לפנות ליגאל.

האגודה פותחת בקרוב קורס מנחיתים  שיפעלו כחולית הנחתה בארועי האגודה ,על פי ההיתר שקיבלנו ממנהל התעופה. כל מי שמעונין להיות מנחית ופעיל בחולית ההנחתה של האגודה מתבקש להרשם לקורס  שמכין ממה ושפרטיו יפורסמו בקרוב.

ולסיום ( לחובבי ההתלהמות )  אנו ממתינים לאישור הנתיב החדש  מפרדיס לנטופה שהצענו למנהל בעקבות סגירת הנתיב צפונה מעל אום אל פחם. עמדת האגודה היתה ותשאר כי אין לסגור שום נתיב אווירי משום סיבה אלא לפתוח עוד ועוד נתיבים. שום כביש לא נסגר בארץ הזו גם לאחר שנורו שם ואף נהרגו אזרחים ולכן אין שום סיבה לסגור נתיב אווירי רק בגלל שמישהו חושב שיתכן שיש בכך סיכון כלשהו. לחיות בארץ  כרוך בנטילת סיכון ולסגור נתיב בגלל שאולי יקרה משהו זה כיסוי תחת לא קביל וכניעה  כפולה לטרור : זה של הערבים וזה של פקידים כאילו או אחרים. 

חג פסח שמח לכולם ,

בכבוד         רב,

ירון אפרת, עו"ד

יו"ר אגודת התעופה הכללית בישראל

